laion/Wikipedia-Exotic huggingface dataset:
מחיר האמת (סרט, 2019)

מחיר האמת (באוקראינית: Ціна правди; ידוע גם בשם מר ג'ונס, באנגלית: Mr. Jones) הוא סרט דרמה משנת 2019 בבימויה של אגנישקה הולנד. הסרט נבחר להתמודד על פרס דוב הזהב בפסטיבל הסרטים הבינלאומי ה-69 בברלין. הסרט מגולל באופן רופף את סיפורו של עיתונאי מוויילס בשם גארת' ג'ונס, שבשנת 1933 נוסע לברית המועצות ומגלה אמיתות לא נעימות. בשנת 1933, גארת' ג'ונס הוא עיתונאי צעיר ושאפתן שזכה לתהילה מסוימת בזכות הראיון שלו עם אדולף היטלר. בזכות קשריו לממשלת לויד ג'ורג' הוא מקבל אישור רשמי מבריטניה לנסוע לברית המועצות. ג'ונס מנסה לראיין את סטלין ולברר פרטים נוספים על התרחבותה הכלכלית של ברית המועצות ותוכנית החומש המצליחה שלו. ג'ונס מוגבל לביקור במוסקבה, אך נוסע באופן לא רשמי לאוקראינה הסובייטית כדי לגלות את הרעב ההמוני באוקראינה. ג'יימס נורטון בתפקיד גארת 'ג'ונס ונסה קירבי בתפקיד אדה ברוקס פיטר סארסגארד בתפקיד וולטר דוראנטי קנת קרנהאם בתפקיד דייוויד לויד ג'ורג' ג'וזף מול בתפקיד ג'ורג' אורוול סלין ג'ונס בתפקיד מתיו באתר Metacritic הסרט קיבל ציון של 63% על סמך ביקורות של 6 מבקרים, מה שמצביע על "ביקורות חיוביות בדרך כלל". פיטר ברדשאו מ"הגרדיאן" העניק לסרט 4 מתוך 5 כוכבים וכינה אותו "סרט נועז ולבבי עם השפעות רבות מדייוויד לין". טים רובי מהטלגרף העניק 3 מתוך 5 כוכבים. הוא שיבח את סארסגארד, על הופעתו והעלאת הפוטנציאל "עצוב הלא מנוצל" של הסרט. רובי היה ביקורתי כלפי התסריט והסיק ש"יש מספיק בסרט כדי לגרום לך לרצות עסקה טובה יותר". דייוויד ארליך מאתר אינדיווייר העניק לסרט ציון C. פרס הגראן פרי אריות הזהב בפסטיבל הסרטים בגדיניה 2019. אתר האינטרנט הרשמי של מחיר האמת (באנגלית) מחיר האמת, ברשת החברתית פייסבוק מחיר האמת, ברשת החברתית אקס (טוויטר) מחיר האמת, ברשת החברתית אינסטגרם "מחיר האמת", במסד הנתונים הקולנועיים IMDb (באנגלית) "מחיר האמת", באתר נטפליקס "מחיר האמת", באתר AllMovie (באנגלית) "מחיר האמת", באתר Rotten Tomatoes (באנגלית) "מחיר האמת", באתר Metacritic (באנגלית) "מחיר האמת", במסד הנתונים הקולנועיים KinoPoisk (ברוסית) קדימון הסרט באתר יוטיוב "Mr. Jones (2019)". Films.UA. נבדק ב-18 בינואר 2019. {{cite web}}: (עזרה) "Selection for Competition and Berlinale Special Completed". berlinale. נבדק ב-17 בינואר 2019. {{cite web}}: (עזרה) "Gareth Jones: The Welsh Investigative Journalist". Barraclough, Leo; Barraclough, Leo (28 בינואר 2019). "First Footage From Berlin Competition Film Mr. Jones (EXCLUSIVE)". נבדק ב-25 ביוני 2019. {{cite web}}: (עזרה) "Mr. Jones". Metacritic. נבדק ב-25 ביוני 2019. {{cite web}}: (עזרה) Bradshaw, Peter (11 בפברואר 2019). "Mr Jones review – newsman's heroic journey into a Soviet nightmare". נבדק ב-25 ביוני 2019. {{cite web}}: (עזרה) Tim Robey, ‏Mr Jones. Berlin Film Festival review: James Norton makes history as the original fake news crusader, The Telegraph, 15 February 2019 Ehrlich, David (10 בפברואר 2019). "'Mr. Jones' Review: Agnieszka Holland's Messy Biopic About the Journalist Who Exposed Stalin — Berlinale". Indiewire. נבדק ב-25 ביוני 2019. {{cite web}}: (עזרה) "Mr. Jones tames the Golden Lions at the Polish Film Festival in Gdynia". cineuropa. נבדק ב-27 באוקטובר 2019. {{cite web}}: (עזרה)
עלי עות'מאן (בלם)

עלי חוסיין עות'מאן (בערבית: علي عثمان: נולד ב-8 באוגוסט 1952) הוא כדורגלן עבר ערבי-ישראלי ששיחק בעמדת הבלם ומזוהה בעיקר עם הפועל ירושלים בה שימש גם כקפטן. עות'מאן נולד וגדל בחלק הישראלי של בית צפאפא, כפר ערבי בדרום ירושלים שחולק בין ישראל לירדן, ובמלחמת ששת הימים נכבש בידי ישראל. כשהיה ילד המתנ"ס ספורט בבית צפפה הוזמן להשתתף באליפות ירושלים במגרש קטמון. מרדכי כהן, שאימן נערים בהפועל ירושלים, צפה בעות'מאן והזמין אותו להתאמן בקבוצת הנוער של הפועל ירושלים, אליה עלה בגיל 14. בעונת 1970/1971 השתייך עות'מאן לסגל הבוגרים כאשר מאמן הפועל ירושלים באותה תקופה, משה (מוסי) ליטבק העלה אותו לבוגרים, ואת הופעת הבכורה שלו במדי הבוגרים עשה לאחר מכן תחת אברהם מנצ'ל, נגד קבוצת שמשון תל אביב ב-1970. בסך הכל שיחק עות'מאן בקבוצת הבוגרים כ-15 שנים. ב-1974 זכה בתואר כדורגלן העונה בישראל. עות'מאן היה לשחקן הערבי הראשון ששיחק בליגה הבכירה בכדורגל ("הליגה הלאומית" בזמנו) בישראל. בשנת 1978 מונה לקפטן הפועל ירושלים, לאחר בחירות פנימיות בין השחקנים. בסיום עונת 1978/1979 ירדה הקבוצה מהליגה הלאומית (אז הליגה הבכירה) אל הליגה הארצית, והחל משא ומתן על מכירתו לקבוצת בית"ר ירושלים. ברגע האחרון בוטלה העסקה עות'מאן נשאר בהפועל ועזר לה לעלות חזרה ללאומית. בעונת 1982/1983 עבר עות'מאן לשחק במכבי שפרעם בליגה הארצית עד לחודש נובמבר ולאחר מכן חזר להפועל ירושלים. באוקטובר 1984, חתם על חוזה לשנה במועדון בית"ר רמלה מהליגה הארצית. זו הייתה הפעם הראשונה בתולדות אגודת הספורט של (מרכז) בית"ר, ששחקן ערבי חתם בקבוצה המסונפת אליה. בעונת 1985/1986 הושאל עות'מאן להפועל בית שמש בליגה הארצית, וירד איתה בסיום העונה לליגה א'. בתחילת עונת 1986/1987 חתם בהפועל טייבה, אך בית"ר רמלה שהחזיקה בכרטיס השחקן שלו, לא שחררה אותו והוא חזר לשחק בקבוצה, איתה ירד לליגה א' והעפיל איתה בחזרה לליגה הארצית. עות'מאן היה גם לשחקן הערבי הראשון שהוזמן ושיחק בנבחרת ישראל, כאשר הוזמן על ידי המאמן דוד שווייצר להשתתף במשחק ידידות נגד קבוצת סטוק סיטי האנגלית במאי 1975, ומיד אחר כך הצטרף גם למסע של משחקי ידידות בארצות הברית. לאחר פרישתו ממשחק בגיל 37 וחצי, השתלב בעיריית ירושלים כרכז ספורט כדורגל, ולאחר פרישתו מתנדב עות'מאן בבית ספר לכדורגל בבית צפאפא. גביע המדינה 1972/1973 עם הפועל ירושלים עלי עותמן גיבור ילדות (אורכב 03.08.2014 בארכיון Wayback Machine) - באתר הפועל קטמון עלי עות'מאן - בתמונת סגל הפועל ירושלים 1980 אבינעם פורת, 11 האגדות של הפועל ירושלים, באתר ynet, 30 ביוני 2017 אריה ליבנת, הוא היה השחקן הערבי הראשון בליגה הבכירה ובנבחרת. וכמעט גם בבית"ר ירושלים, באתר הארץ, 28 במאי 2022 ברוך דגון, כדורגלני הפועל ירושלים מקווים לזכות השנה באליפות הליגה, דבר, 8 בספטמבר 1970 מדליה לכדורגלן העונה של מעריב, מעריב, 20 באוגוסט 1974 יהודה גורן, "סטור": לא באנו לנצח, מעריב, 7 במאי 1975 נקבעו 18 הכדורגלנים למסע 8 המשחקים בארה"ב, דבר, 11 במאי 1975 רוני דיאון, מרילי עלול להיעדר, מעריב, 1 בדצמבר 1982 אבי חזקיה, עותמן לבית״ר רמלה, חדשות, 30 באוקטובר 1984 אבי ענבל, בבית־שמש אמרו שהצדק ניצח, חדשות, 9 בפברואר 1986 מיכה צירקין, מרמורק חיכתה למשחק קל, חדשות, 27 באפריל 1986 יוסף גליון, איפה ישחק עותמן?, חדשות, 5 בספטמבר 1986 רחמים יפת, בית"ר רמלה: בזכות העורף המוצק, מעריב, 26 במאי 1988 יהודה גורן, "סטור": לא באנו לנצח, מעריב, 7 במאי 1975 יהודה גורן, "סטור": לא באנו לנצח, מעריב, 7 במאי 1975 נקבעו 18 הכדורגלנים למסע 8 המשחקים בארה"ב, דבר, 11 במאי 1975
ערוץ A+

ערוץ A+ הוא ערוץ טלוויזיה ישראלי לימודי המיועד לילדים בגילאי 4–8, משודר בישראל בפרטנר tv (אפיק 72) ובצרפת בחברת אורנג', וכן תכניו ניתנים לצפייה ישירות מאתר הערוץ. בעבר שידר בחברת HOT. הסדרות שבערוץ מלמדות את הילדים אנגלית, חשבון, מדעים וידע כללי, ומתבססות על תכנים מספקי תוכן בינלאומיים, ביניהם הפקות מבית ה-BBC. הערוץ הוקם בשנת 2016 על ידי גליה חלאוי, שהייתה ממייסדי ערוץ הופ! וערוץ לולי. המשקיעים המרכזיים בהקמת הערוץ היו אולפני אלרום. בתחילה תוכני הערוץ שודרו בשירות ה-VOD של החברות YES ו-HOT. בהמשך נפתח לערוץ ערוץ ייעודי ב-HOT, ועם התרחבות שוק שידורי הטלוויזיה בישראל, הערוץ הצטרף למגוון הערוצים של חברת פרטנר tv. בשנת 2018 חתם ערוץ A+ על הסכם עם חברת אורנג' הצרפתית, על פיו תוכני הערוץ יעברו התאמה לשפה ולתרבות הצרפתית. ב־30 בדצמבר 2021 הסתיים חוזה השידורים בין הערוץ לבין חברת HOT ולפיכך, סיים את שידוריו באותו היום. הערוץ משווק סדרות לימודיות לחברות תקשורת, ומספק גישה ישירה לצרכנים למנוי ישיר לערוץ דרך האתר. הערוץ משווק חבילות תוכן למורים וגננות, בהן לצד פרקים לימודיים מהסדרות מציע הערוץ גם מערכי שיעור וכלים משלימים המסייעים ללימוד. לערוץ יישומון המיועד להשלים את החוויה הלימודית, בו משחקים הילדים במשחקים לימודיים המבוססים על הסדרות שבערוץ. היישומון משתמש בטכנולוגיה של בינה מלאכותית המתאימה באופן אישי את רמת האתגר לרמתו של כל ילד. אלפאבלוקס (אנ') - סדרה מבית ה-BBC ללימוד קריאה באנגלית. מפלצות ה-ABC (אנ') - סדרה להיכרות עם אותיות ה-ABC. סופר וואי! - סדרה בסגנון גיבורי-על המתרגלת מיומנויות הקריאה, הדקדוק והכתיבה. סיפורי אלפאבית - סדרה המתרגלת היכרות קלילה עם אותיות ה-ABC. יומיגו - סדרה מבדרת המלמדת מושגים בסיסיים בחשבון וגאומטריה. הסדרה הופקה בסיוע משרד החינוך האמריקאי. נאמברבלוקס - סדרה מבית ה-BBC המלמדת היכרות עם המספרים, ופעולות חיבור, חיסור, כפל וחילוק. סופרים עם פולה - סדרה להיכרות עם המספרים ותרגול בסיסי של חשבון. העולם קורא ללונה - סדרה בהפקה משותפת של משרד החינוך של ארצות הברית וברזיל, המסבירה תופעות טבע שונות. הסדרה הייתה מועמדת לפרס אמי. הפיקסיז - סדרה המסבירה כיצד פועלות המצאות שונות. פינקוד - סדרה המלמדת על תופעות מדעיות שונות. תות התעמלות - תוכנית ילדים חינוכית שעברה מהטלוויזיה החינוכית ועוסקת בנושא: פעילות גופנית. חבורת החשבונבונים - תוכנית ילדים שעברה מערוץ הופ! ועוסקת בנושא: בחשבון. הרתפקאות הפיראטים - תוכנית ילדים שעברה גם מהטלוויזיה החינוכית וגם מערוץ הופ! ועוסקת בנושא: אמנות. אתר הבית של ערוץ A+ מערכת ישראל היום, חוזרים ללימודים, באתר ישראל היום, 16 במאי 2018 ערוץ A פלוס: ערוץ חינוכי חדש לילדים בהוט ישדר תכניות לימודיות בנושא חשבון, אנגלית ומדע מבית ה-BBC, באתר KinderLand הסטארטאפ הישראלי A+ Kids ישודר בערוץ הטלוויזיה הצרפתית, באתר MivzakLive חבילות, באתר A+ ערוץ A+ KIDS, באתר HOT סדרות, באתר A+ 2016 INTERNATIONAL EMMY® KIDS AWARDS NOMINEES ANNOUNCED, פרס אמי
מעוטרי מדליית הכבוד של ארצות הברית במלחמת העולם השנייה

במלחמת העולם השנייה ובעקבותיה עוטרו 472 מחיילי ארצות הברית במדליית הכבוד - העיטור הצבאי הגבוה ביותר של המדינה. המעוטרים, כולם גברים, שירתו בצבא, בצי, בחיל הנחתים, בחילות האוויר ובמשמר החופים. 269 מהם (57% מהמעוטרים) נהרגו בקרב במהלך מעשה הגבורה שלהם או מאוחר יותר. המדליות הראשונות הוענקו בעקבות פעולות במהלך ההתקפה על פרל הארבור ב-7 בדצמבר 1941, אשר בעקבותיה הצטרפה ארצות הברית למלחמה. הקרב האחרון שבעקבותיו הוענקה המדליה התחולל באי לוזון שבפיליפינים ב-29 ביולי 1945, כשבועיים לפני כניעת יפן. חלק מהמדליות הוענקו בעיצומה של המלחמה, חלקן לאחריה, ומספר קטן של מדליות הוענק למעוטרים שנים רבות לאחר סיומה. מרבית המדליות - 294 - הוענקו לחיילי צבא ארצות הברית. 81 מדליות הוענקו לחיילי חיל הנחתים, 57 הוענקו לחיילי הצי ו-38 לחיילי חילות האוויר. מדליה אחת הוענקה לחייל משמר החופים. 301 מהמעוטרים נשאו דרגות חוגר במהלך האירועים שהביאו להענקת המדליה להם. 171 נשאו דרגות קצונה, מהם שבעה גנרלים ושלושה אדמירלים. מספר שווה בקירוב של מדליות הוענקו בעקבות קרבות שהתחוללו בזירה האירופית (לרבות איטליה) ובזירת האוקיינוס השקט (241 ו-234, בהתאמה). שבע מדליות הוענקו לחיילים בעקבות הקרבות בצפון אפריקה. כמעט כל המעוטרים בעקבות המלחמה היו גברים לבנים. חייל אחד בלבד ממוצא אסייתי (יפני) עוטר במדליה ב-1946. המדליה לא הוענקה כלל לחיילים ממוצא אפריקאי. כפי שהתברר לימים נוצרה מציאות זו בעקבות אפליה גזעית בשיקולי הענקת המדליה. ב-1993 יזם הקונגרס של ארצות הברית בדיקה ביחס לאפשרות שהיה מקום להעניק את מדליית הכבוד לחיילים אפריקאים אמריקאים במלחמת העולם השנייה. בעקבות עבודתו של צוות בדיקה הוענקה המדליה ב-1997 לשבעה חיילים ממוצא זה. בשנת 1996 הוחלט על עריכת בדיקה זהה ביחס לחיילים ממוצא אסייתי. זו הביאה בסופו של דבר לשדרוג עיטור צלב השירות המצוין (השני בחשיבותו בארצות הברית) שניתן ל-22 חיילים ממוצא זה למדליית הכבוד. היא הוענקה להם בשנת 2000. רוב 22 המעוטרים נהרגו בקרב, ומקצתם מתו מוות טבעי לפני הענקת המדליות. שלושה חיילים יהודים קיבלו את מדליית הכבוד במלחמה ובעקבותיה. קרב איוו ג'ימה, 1945 - 27 מדליות קרב אוקינאווה, 1945 - 23 מדליות ההתקפה על פרל הארבור, 1941 - 14 מדליות המערכה בנורמנדי, 1944 - 14 מדליות קרב גוודלקנל, 1942-‏1943 - 11 מדליות קרב סאיפאן, 1944 - שבע מדליות ההפצצה על פלוישט שברומניה, אוגוסט 1943 (אנ') - חמש מדליות קרב טאראווה, 1943 - ארבע מדליות. גנרל דאגלס מקארתור מייג'ור גנרל אלכסנדר ונדגריפט, אלוף-משנה דייוויד שופ (אנ') וסרן לואיס וילסון (אנ') - מונו לימים למפקדי חיל הנחתים אלוף-משנה ג'יימס דוליטל סגן אלוף קית' וייר (אנ') - פיקד במלחמת וייטנאם על הדיוויזיה ה-1 ונהרג בקרב סגן משנה דניאל אינווי, לימים סנאטור. (דרגות המעוטרים שצוינו הן הדרגות שנשאו בעת האירוע שהביא להענקת המדליה). על הענקת מדליית הכבוד לחיילים ממוצא אסייתי ואפריקאי מדליות על לחימה בזירת איטליה הוענקו ל-68 חיילים.
ברברה דקס

ברברה דקס (בהולנדית: Barbara Dex; נולדה ב-22 בינואר 1974) היא זמרת בלגית. דקס נולדה בעיר טורנהאוט, בלגיה. היא החלה את הקריירה המוזיקלית שלה ב-1991 כשהופיעה בתוכנית ברדיו, שנה לאחר מכן הקליטה את הסינגל הראשון שלה. ב-1993 זכתה ב-"Eurosong", התחרות המקדימה לייצוג בלגיה באירוויזיון, באירוויזיון 1993 הופיעה עם השיר "Iemand als jij" וסיימה במקום האחרון עם 3 נקודות. באירוויזיון היא לבשה שמלה שקופה למחצה שעיצבה והכינה בעצמה, בעקבות כך ב-1997 נוסד על ידי מעריצי אירוויזיון מהולנד "פרס ברברה דקס" עבור הבגד הגרוע ביותר בתחרות האירוויזיון. ב-1993 גם יצא אלבומה "Iemand", אלבום זה היה בהולנדית ולאחר מכן הקליטה את אלבומיה באנגלית. היא ניסתה לייצג את בלגיה באירוויזיון פעם נוספת ב-2004 עם השיר "One Life" וב-2006 עם השיר "Crazy". ב-2000 היא התחתנה. Iemand (1993) Waiting for a New Moon (1994) Tender Touch (1996) Strong (1998) Timeless (2001) Enjoy: a Taste of Gospel (2003) Blue-eyed Girl (2006) Only One Me (2008) I Am Barbara Dex (2011) Dex, Drugs & Rock 'n Roll (2016) מדיה וקבצים בנושא ברברה דקס בוויקישיתוף אתר האינטרנט הרשמי של ברברה דקס (בהולנדית) ברברה דקס, ברשת החברתית פייסבוק ברברה דקס, ברשת החברתית אינסטגרם ברברה דקס, במסד הנתונים הקולנועיים IMDb (באנגלית) ברברה דקס, באתר ספוטיפיי ברברה דקס, באתר MusicBrainz (באנגלית) ברברה דקס, באתר דיזר ברברה דקס, באתר Discogs (באנגלית) Barbara Dex Award - All winners, Songfestival.be (באנגלית)
שאול בן ענן

שאול בן ענן (המאה השמינית לספירה) על פי המסורת הקראית היה נשיא הקראים לאחר אביו, ענן בן דוד, שנחשב במסורת הקראית כמייסד התנועה הקראית. אין מידע ממשי על פעילותו אך כנראה היה ממשיך דרכו של אביו. החכם הקראי סלומון בן ירוחם מציין את דעתו של שאול בן ענן לגבי הדיבר לא תנאף. על פי דבריו, שאול בן ענן סבר שהאיסור מתייחס לכל אישה שאינה אשתו ולא רק לאשת איש וזאת בניגוד לפרשנות הרבנית. בספרות הרבנית שמו מוזכר על ידי רב נטרונאי גאון שהתייחס בשלילה לבנו דניאל בן שאול בן ענן. על פי המסורת הקראית יורשו של שאול היה בנו יאשיהו. יהדות קראית ענניים נתן שור, תולדות הקראים, מוסד ביאליק, 2003, ירושלים. נתן שור, קראים וענניים, תולדות הקראים, ירושלים: מוסד ביאליק, 2003 יהודה דוד אייזנשטיין, נטרונאי גאון, אנציקלופדיה אוצר ישראל, ניו-יורק: י׳ ד׳ אייזענשטיין, תרע״ב ערך זה הוא קצרמר בנושא אישים ובנושא יהדות. אתם מוזמנים לתרום לוויקיפדיה ולהרחיב אותו.
אולגה קארטונקובה

אולגה אלכסנדרובנה קארטונובה (ברוסית: О́льга Алекса́ндровна Картунко́ва; בילדותה - רודאקובה; נולדה ב-4 במרץ 1978, וינסאדי, חבל סטברופול, רוסיה הסובייטית, ברית המועצות) היא שחקנית רוסייה. הייתה קפטן נבחרת ק.ו.ן "העיר פיאטיגורסק" בצפון הקווקז והשתתפה גם בתוכנית הקומית "היו זמנים ברוסיה" בערוץ TNT הרוסי. אולגה קארטונקובה נולדה ב-4 במרץ 1978 בכפר וינסאדי שבאזור פרדגורני שבחבל סטברופול.. בשל התעקשות הוריה, היא למדה בפקולטה למשפטים וסיימה בשנת 1999. אחר כך עבדה בבית התרבות המקומי כמתודולוגית לעבודה עם ילדים. בבית התרבות אולגה החלה להשתתף במשחקי הק.ו.ן המקומיים (תחילה ככותבת ולאחר מכן כשחקנית). בשנת 2006 היא השתתפה בפסטיבל לנבחרות קה-וה-אן, שם הותירה חותם על הקהל. בשנת 2009, כחלק מנבחרת "תיבת נח", הגיעה לגמר ליגת קרסנודר המרכזית של משחקי הק.ו.ן.. בשנת 2010 מונתה לקפטנית הנבחרת, ששינתה את שמה לנבחרת "העיר פיאטיגורסק". באותה שנה הנבחרת הפכה לאלופת הליגה הראשונה של KVN ובשנת 2013 הפכה לאלופת הליגה הבכירה ונבחרתה השתתפה גם בפסטיבל המוזיקה "מצביעים KVN", שם הוענק לאולגה קארטונקובה פרס "KVN הענבר". בשנת 2014, בהזמנתו של ויאצ'סלב דוסמוחאמטוב, מפיק הקומדי קלאב, אולגה קארטונקובה הפכה לשחקנית התוכנית החדשה "היו זמנים ברוסיה" ברשת TNT. בשנת 2016 עשתה את הופעת הבכורה שלה בקולנוע בסרטו של אלכסנדר נזלובין "החתן", שם גילמה את התפקיד של אשת הכפר ליובה, כיכבה לצדו של סרגיי סבטלאקוב. בשנת 2019 השתתפה בסדרת הטלוויזיה "שתי בנות בגן". היא נשואה לוויטאלי קארטונקוב. אולגה פגשה אותו בזמן שלמדה במכון, הם נשואים מאז 1997. לשניים שני ילדים. מדיה וקבצים בנושא אולגה קארטונקובה בוויקישיתוף אולגה קארטונקובה, ברשת החברתית פייסבוק אולגה קארטונקובה, ברשת החברתית אקס (טוויטר) אולגה קארטונקובה, ברשת החברתית אינסטגרם אולגה קארטונקובה, ברשת החברתית VK אולגה קארטונקובה, סרטונים בערוץ היוטיוב אולגה קארטונקובה, במסד הנתונים הקולנועיים IMDb (באנגלית) אולגה קארטונקובה, במסד הנתונים הקולנועיים KinoPoisk (ברוסית) "Ольга Картункова". vokrug.tv. נבדק ב-2016-09-16. "Ольга Картункова: «Дети мною гордятся!»". «Аргументы и факты». 2014-10-02. נבדק ב-2016-09-09. "Капитан команды КВН «ГородЪ ПятигорскЪ» Ольга Картункова: «Зрители, которые не смеялись, были у меня только в самом страшном сне!»". k1news.ru. 2013-06-07. אורכב מ-המקור ב-2016-09-17. נבדק ב-2016-09-16. "Ольга Картункова: «Я предоставляю своим детям полную свободу и никогда не обделяю деньгами»". vokrug.tv. נבדק ב-2016-09-16. Айна Утибаева (2016-09-15). "Сергей Светлаков: На съемках «Жениха» Незлобин устроил нам «сюрпризы»". «קומסומולסקאיה פראבדה». נבדק ב-2016-09-16. Любимый муж Ольги Картунковой "Ольга Картункова: «Творчество не приносило ни денег, ни славы, но я отчаянно шла вперед»". журнал «7 дней». נבדק ב-2016-09-09.
אזאמט מוסאגאלייב

אזאמט טאחירוביץ' מוסאגאלייב (בקזחית: Азамат Тахирұлы Мұсағалиев, ברוסית: Азама́т Тахи́рович Мусагали́ев; נולד ב-25 באוקטובר 1984, קאמיזיאק, מחוז קאמיזיאקסקי במחוז אסטרחן, ברית המועצות) הוא שחקן, קומיקאי ומנחה טלוויזיה רוסי. קפטן נבחרת ה-KVN "נבחרת מחוז קמיזיאקסקי", מגיש טלוויזיה, משתתף בתוכנית "היו זמנים ברוסיה", מארח המופע "איפה ההיגיון?" בערוץ הטלוויזיה TNT, שחקן בסדרה "המתמחים". אזאמט מוסאגאלייב נולד ב-25 באוקטובר 1984 בעיר קמיזיאק, מחוז אסטרחאן. הוא למד בבית הספר מספר 4 של העיר קמיזיאק. הוא בעל מוצא קזחי. לאחר סיום הלימודים רצה להיכנס למכון הרפואי בפקולטה לרפואה, אך שינה את דעתו ובסופו של דבר נכנס לאוניברסיטה הממלכתית טכנית של אסטראחן בפקולטה לאקולוגיה ושימור דגים וסים אותה תואר כמהנדס לשימור הדגה. בשנת 2013 הפך אזאמט מוסאגאלייב לאחד המייסדים והעורך הראשון של הליגה האזורית "אלה-טו" בקירגיזסטן. ב-KVN החל לשחק כבר בבית הספר. מוסאגאלייב לא תכנן בתחילה לחבר את חייו עם KVN. לאחר שסיים את לימודיו באוניברסיטה, קיבל תעודה בהנדסת סביבה באסטרחאן, אך לא עבד במקצועו. בשנות האקדמיה שלו הוא הקים נבחרת עירונית שיצאה לסיור בערי רוסיה וכך התפרנס. בשנת 2007, אזאמט מוסאגאלייב הפך לשחקן החדש של נבחרת "אלטרנטיבה" שייצגה את אסטראחאן ב-KVN. עד מהרה הוא נבחר לקפטן נבחרת מחוז קמיזיאקסקי. הנבחרת הייתה בין הטובות שהעפילה שוב ושוב לליגה הבכירה ב-KVN. בשנת 2011 "נבחרת קמזיאקסקי" העפילה לגמר ליגת העל. עם נבחרתו הצליח מוסאגאלייב להגיע לחצי גמר הפרמייר ליג בשנת 2012 וסיים במקום השני בגמר 2013 והחל להשתלב כקפטן. בקירגיזסטן, אזאמט מוסאגאלייב ידוע כאחד המייסדים והעורך הראשון של הליגה האזורית "אלה-טו", שהחלה בבישקק בשנת 2013. בשנת 2015, נבחרתו הפכה לאלופת הליגה הבכירה של KVN. בשנת 2014 אזאמט מוסאגאלייב הפך לחבר במופע "חוש הומור" ששודר בערוץ הראשון. באותה שנה ערך את הופעת הבכורה שלו בתוכנית ההומור "היו זמנים ברוסיה" ברשת TNT. בשנת 2015 הוא כיכב בסדרת הטלוויזיה "המתמחים" והפך למארח תוכנית הבידור ב-TNT: "איפה ההיגיון?". בשנת 2018 הוא הפך לשופט הפרויקט של ערוץ TV-3 "הכל חוץ מהרגיל". אזאמט מוסאגאלייב נשוי לוויקטוריה מוסאגאלייבה (מאז 2008) ולהם שתי בנות בנות חמש ועשר - לייסאן ומילאנה. 2015—2016 - המתמחים - טימור בוריסוביץ' אלבאייב, רופא כללי 2018 - Zomboyaschik - מארח המופע "הכה בבוזובה" 2019 - טוליה הרובוט - אלדר רחמנוביץ', ראש חברת הניהול "יקטרינה+" מדיה וקבצים בנושא אזאמט מוסאגאלייב בוויקישיתוף אזאמט מוסאגאלייב, ברשת החברתית פייסבוק אזאמט מוסאגאלייב, ביישום טלגרם אזאמט מוסאגאלייב, ברשת החברתית אינסטגרם אזאמט מוסאגאלייב, ברשת החברתית VK אזאמט מוסאגאלייב, סרטונים בערוץ היוטיוב אזאמט מוסאגאלייב, במסד הנתונים הקולנועיים IMDb (באנגלית) אזאמט מוסאגאלייב, במסד הנתונים הקולנועיים KinoPoisk (ברוסית) Азамат Мусагалиев — UznayVse "Веселые камызякские ребята" (ברוסית). נבדק ב-2016-01-16. «Камызяка» Азамата Мусагалиева утомили вопросы о его национальности. В коротком видео он разом ответил всем интересующимся "Рыцарь города Камызяки. Интервью" (ברוסית). 2014-06-06. נבדק ב-2016-01-01. Ала-Тоо, Кыргызстан / Лиги / КВН "РЫЦАРЬ ГОРОДА КАМЫЗЯКИ. ИНТЕРВЬЮ. Часть 2" (ברוסית). 2014-06-06. נבדק ב-2016-01-01. "В студии капитан сборной «Камызякского Края по КВН» Азамат Мусагалиев" (ברוסית). Радио mCm. 2015-05-15. אורכב מ-המקור ב-2017-12-23. נבדק ב-2016-01-02. "Азамат Мусагалиев: «Жена смотрит "Интернов", когда меня нет дома»". נבדק ב-2016-01-02.
אואורג'אן צ'אקיר

אואורג'אן צ'אקיר (בטורקית: Uğurcan Çakır; נולד ב-5 באפריל 1996 באנטליה שבטורקיה) הוא כדורגלן טורקי המשחק בעמדת השוער בקבוצת טרבזונספור מליגת העל הטורקית ובנבחרת טורקיה. צ'אקיר שיחק במחלקות הנוער של צ'קמקויספור, ימנספור ו-1461 טרבזון. בשנת 2012 הגיע צ'אקיר למחלקת הנוער של טרבזונספור מליגת העל הטורקית. ב-30 ביולי 2015 ערך צ'אקיר את הופעת הבכורה שלו בקבוצה הראשונה של המועדון, כששיחק 90 דקות בהפסד 0–1 לרבוטניצ'קי סקופיה במסגרת מוקדמות הליגה האירופית 2015/16. בהמשך שיחק צ'אקיר בשלושה משחקים בגביע הטורקי, בהם שמר פעמיים על רשת נקייה, ועד לחודש ינואר ביסס את מעמדו כשוער השני של הקבוצה, כשהוא יושב על הספסל אך לא זוכה להופעת ליגה. ב-15 בינואר 2016 הושאל צ'אקיר ל-1461 טרבזון מליגת המשנה. ב-17 בינואר הוא ערך את הופעת הבכורה שלו בקבוצה, כששיחק 90 דקות בניצחון 1–2 על יני מלאטיאספור במסגרת הליגה. ב-30 ביוני, לאחר שמונה משחקי ליגה עבור 1461 טרבזון, חזר צ'אקיר לטרבזונספור. בעונת 2016/2017 צ'אקיר לא זכה לערוך הופעות במדי קבוצתו, זאת בשל תקופת ההשאלה המאכזבת שלו ב-1461 טרבזון. הוא ישב על הספסל בשני משחקי ליגה בלבד, וברוב משחקי הגביע. ב-22 בספטמבר 2017 ערך צ'אקיר את הופעת הבכורה שלו בליגת העל הטורקית, בניצחון 3–4 על אלניהספור במסגרת המחזור השישי, לאחר שנכנס כמחליף במהלך הפסקת המחצית בשל פציעת השוער הראשון של טרבזונספור, אסטבן אלבראדו. בסוף עונת 2017/2018 ערך צ'אקיר חמש הופעות ליגה נוספות. בעונת 2018/2019 ביסס צ'אקיר מחדש את מעמדו כשוער השני של הקבוצה, וב-16 בינואר 2019, לאחר פרישתו של אונור קיווראק, השוער הראשון של הקבוצה, הפך צ'אקיר לשוערה הראשון של טרבזונספור. בסך הכל ערך צ'אקיר 20 הופעות ליגה בעונה זו. ב-30 במאי 2019 ערך צ'אקיר את הופעת הבכורה שלו בנבחרת טורקיה, בניצחון 1–2 על נבחרת יוון במשחק ידידות. נכלל בסגל נבחרת טורקיה ליורו 2020. נכלל בסגל נבחרת טורקיה ליורו 2024. טרבזונספור גביע טורקי: 2019/2020 הסופר קאפ הטורקי: 2020 אליפות טורקיה: 2021/2022 מדיה וקבצים בנושא אואורג'אן צ'אקיר בוויקישיתוף אואורג'אן צ'אקיר, באתר Transfermarkt אואורג'אן צ'אקיר, באתר Soccerway אואורג'אן צ'אקיר, באתר WorldFootball.net אואורג'אן צ'אקיר, באתר National Football Teams אואורג'אן צ'אקיר, באתר FootballDatabase.eu Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
לודוביט רייס

לודוביט רייס (בהולנדית: Ludovit Reis; נולד ב-1 ביוני 2000 בהארלם שבהולנד) הוא כדורגלן הולנדי המשחק בעמדת הקשר בהמבורג מהבונדסליגה השנייה. רייס גדל במחלקת הנוער של הופדורפ, ובשנת 2015 הגיע למחלקת הנוער של חרונינגן מליגת העל ההולנדית. ב-21 בספטמבר 2017 ערך רייס את הופעת הבכורה שלו בקבוצה הראשונה של המועדון, כששיחק 59 דקות בניצחון 2–4 על הרקולס בגביע ההולנדי. ב-29 באוקטובר ערך רייס את הופעת הבכורה שלו בליגה, כששיחק 82 דקות בהפסד 1–2 לספרטה רוטרדם במסגרת המחזור העשירי. באותו משחק הבקיע רייס את שער הבכורה שלו במועדון. בסך הכל ערך רייס 16 הופעות ליגה והבקיע שער אחד בעונת 2017/2018, ובעונת 2018/2019 הוסיף 31 הופעות ליגה ושער אחד. בקיץ 2019 חתם רייס בברצלונה מליגת העל הספרדית, והחל לשחק בברצלונה אתלטיק, קבוצת המילואים שלה, המשחקת בליגה הספרדית השלישית. ב-25 באוגוסט 2019 ערך רייס את הופעת הבכורה שלו בברצלונה ב', כששיחק 90 דקות בניצחון 1–2 על בדאלונה במסגרת המחזור הראשון בליגה. בעונת 2020/21 הושאל רייס לעונה אחת לאוסנבריק מהבונדסליגה השנייה. רייס סיים עם אוסנבריק במקום ה-16 המוביל למבחני הישרדות, שם הפסידה הקבוצה בצמד משחקים לאינגולשטאט 04, ונשרה אל הליגה הגרמנית השלישית. ביוני 2021 נמכר רייס להמבורג מהבונדסליגה השנייה, כשלברצלונה עומדות עדיין זכויות על 25 אחוזים מהרווחים על מכירה עתידית. רייס הבקיע חמישה שערי ליגה בעונת הבכורה שלו בהמבורג, 2021/22, שבעה שערי ליגה בעונת 2022/23, וחמישה שערי ליגה בעונת 2023/24, אך לא הצליח להעפיל עם המבורג לבונדסליגה. לרייס 7 הופעות במדי נבחרת הולנד עד גיל 19, וגם 15 הופעות במדי נבחרת הולנד בכדורגל עד גיל 21, אך הוא טרם זומן לנבחרת הולנד הבוגרת. לודוביט רייס, באתר Transfermarkt לודוביט רייס, באתר Soccerway לודוביט רייס, באתר WorldFootball.net לודוביט רייס, באתר FootballDatabase.eu